Diari Oficial de la Generalitat Valenciana


Sumari del DOGV 8783, del 07-04-2020 (2020/2810)

RESOLUCIÓ 85/2020, d'1 d'abril, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es declara deserta la convocatòria del procediment de provisió, pel sistema de lliure designació, del lloc de treball número 33 de la relació de llocs de treball de l'Agència, cap del Servei de Formació (exp. LD 3/2019).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8783

Data del DOGV
:   07-04-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/2810


Data del document
:   01-04-2020

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ 85/2020, d'1 d'abril, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es declara deserta la convocatòria del procediment de provisió, pel sistema de lliure designació, del lloc de treball número 33 de la relació de llocs de treball de l'Agència, cap del Servei de Formació (exp. LD 3/2019). [2020/2810]  
  
  
Mitjançant la Resolució de 22 d'octubre de 2019, del director de l'Agència de Prevenció i Lluita contra el Frau i la Corrupció de la Comunitat Valenciana (d'ara endavant, l'Agència), es va convocar el procediment de provisió, pel sistema de lliure designació, del lloc vacant de naturalesa funcionarial número 33, cap del Servei de Formació, de la relació de llocs de treball de l'Agència (convocatòria LD número 3/2019), publicada en el DOGV núm. 8678, de 15.11.2019.  
  
D'acord amb el que es disposa en la base cinquena de la convocatòria, consta en l'expedient l'informe preceptiu i vinculant emés per la cap de l'Àrea d'Administració, Recursos Humans i Gestió Econòmica de l'Agència, en data 29 de gener de 2020, sobre el compliment dels requisits per part de les persones participants en l'esmentada convocatòria.  
  
Després de realitzar-se entrevistes a les persones participants en la convocatòria per a la valoració dels mèrits al·legats i l'avaluació del contingut de la memòria presentada, així com de les seues habilitats i aptituds, s'emet un informe proposta de data 6 de març de 2020, de la directora de Prevenció, Formació i Documentació, que queda incorporat a l'expedient.  
L'esmentat informe assenyala que, si bé cadascun dels aspirants disposen d'experiència i/o formació en alguna de les vessants pròpies del lloc de treball la provisió del qual es convoca, cap d'ells disposa de la idoneïtat suficient per a complir les funcions pròpies del lloc amb el nivell que es requereix per a coordinar i desenvolupar de manera transversal les tasques de formació atribuïdes a l'Agència, fonamentals per a aconseguir la missió que té atribuïda per llei.  
Atenent el que es preveu en la base sisena de les que regeixen la convocatòria en la qual, en relació a la resolució de la convocatòria del procés de selecció, s'indica que la persona titular de la direcció de l'Agència resoldrà, de conformitat amb el que s'estableix en l'article 102.3 de l'LOGFPV, l'adjudicació a la persona que considere més idònia per a l'acompliment del lloc de treball convocat o que es declare desert, fins i tot existint personal que reunisca els requisits exigits, si considerara que cap és idònia per a acomplir-lo.  
De conformitat amb el que es disposa en l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i en concret en la base sisena de la convocatòria, aprovades per la Resolució de 22 d'octubre de 2019, així com en virtut de les funcions atribuïdes en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana i en l'article 13.1.d del Reglament de 27 de juny de 2019, de funcionament i règim interior de l'Agència (DOGV 8582, 02.07.2019), resolc:  
  
  
Primer  
Declarar deserta la convocatòria del procediment de provisió, pel sistema de lliure designació, del lloc vacant de naturalesa funcionarial número 33, cap del Servei de Formació, de la relació de llocs de treball de l'Agència de Prevenció i Lluita contra el Frau i la Corrupció de la Comunitat Valenciana, pels motius que queden recollits en la part dispositiva d'aquesta resolució.  
  
Segon  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
  
Contra la present resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes a comptar de l'endemà de la notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant del jutjat contenciós administratiu corresponent, en el termini de dos mesos, d'acord amb el que preveuen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altra acció que s'estime procedent.  
El termini per a la interposició del recurs començarà a computar-se una vegada finalitzat l'estat d'alarma declarat pel Reial decret 463/2020, de 14 de març (BOE 67, 14.03.2020), així com les seues pròrrogues.  
  
  
València, 1 d'abril de 2020.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.